Vikram Samvat

Vikram Samvat as di amtelk kalender faan Nepaal.

Vikram Samvat (V.S.) gongt turag üüb en ual Hindu traditjuun. Hi as näämd efter könang Vikramaditya Samvat an racht ham efter a muunfaasen. Di V.S. lääpt di Gregoriaans kalender am 56,7 juar föörütj: Det juar 2000 as det juar 2056/57 efter Vikram Samvat. At nei juar begant di 13. April an arke nei muun begant uun a maden faan a krastelk muun. Di V.S. woort fööraal uun a stootsaperoot, uun a bleeden an bi't könanghüs brükt. Diar san twaalew muuner, diar oober ei mä a krastelk muuner auerian steme. 
 Muuner 

+Vikram SamvatNööm  Düür (daar)  Internatjunaal tidjreegnangBaishak  31 April-MeiJesth  31 Mei-JüüneAshad  32 Jüüne-JüüleSawan  32 Jüüle-AugustBhadau  31 August-SeptemberAshwin  30 September-OktuuberKartik  30 Oktuuber-NofemberMangshir  29 Nofember-DetsemberPoush  30 Detsember-JanewooreMagh  29 Janewoore-FebrewooreFalgun  30 Februar/MärzChaitra  30 Maarts-April

 Ööder kalendern uun Nepaal 
 Bütj V.S. woort uk di Shaka Samvat brükt, fööraal faan astroloogen. Hi racht ham efter könang Salivahan, di jin könang Soma Kant uun't juar 77/78 f.Kr. streden hää. 

 Di Nepaal-Samvat kalender as faan a Malla könger iinfeerd wurden. Hi begant uun't juar 879 efter Krast.

 Di Tibeetisk kalender Bot Gyalo (tibeetisk: bod rgyal lo) woort faan a flücht Tibeetern an Sherpas brükt. Hi gongt turag üüb det Tantra-süsteem Kalachakra faan't juar 1026. At tidjreegnang ferlääpt uun en 60-juaragen kalender mä fiiw elementen (holt, ial, eerd, iisen, weeder) an twaalew diarten (müs, oks, tiiger, haas, draag, slaang, hingst, sjep, aab, fögel, hünj, swin). Sodenang san diar 5 x 12 = 60 mögelk ferbinjangen.

Kategorie:Kalender
Kategorie:Nepaal